jkorsvik/nowiki_second_scrape_merged huggingface dataset:
Kim Gevaert

Kim Gevaert (født 5. august 1978 i Leuven) er en belgisk tidligere friidrettsutøver.
Hun fikk sølv på både 100 og 200 meter i EM 2002 i München. 
Fire år senere, i EM 2006 i Göteborg, vant hun gull på de to korteste distansene. Hun ble dermed Belgias første gullmedaljevinner i EM på 35 år, og tok den første dobbelttriumfen i sprint siden 1994.
I 2007 løp Gevaert på Belgias lag som tok bronse på 4x100 m stafett for kvinner i VM i Osaka. Ett år senere løp det samme laget inn til sølv, bak Russland, på 4x100 m stafett for kvinner i OL i Beijing.
5. september 2008 avsluttet Gevaert karrieren med å vinne 100 m på hjemmebane i Brussel ved avslutningen av Golden League.


== Personlige rekorder ==
60 meter: 7,11
100 meter: 11,04
200 meter: 22,20
400 meter: 51,45


== Referanser ==


== Eksterne lenker ==
(de) Kim Gevaert – Munzinger Sportsarchiv 
(en) Kim Gevaert – Olympics.com 
(en) Kim Gevaert – Olympic.org 
(en) Kim Gevaert – Olympedia 
(en) Kim Gevaert – Sports-Reference (OL-resultater – arkivert) 
(en) Kim Gevaert – World Athletics 
(en) Kim Gevaert – Track and Field Statistics
Ivan Tsikhan

Ivan Ryhoravitsj Tsikhan (belarusisk: Іван Рыгоравіч Ціхан, russisk språk Ivan Tikhon, født 24. juli 1976 i Slonim) er en belarusisk sleggekaster.
Han har vunnet to VM-gull i slegge 2003 og 2007. På grunn av positiv dopingprøve ble alle resultatene hans mellom 22. august 2004 og 21. august 2006 annullert.Han tok sølv under Sommer-OL 2016.


== Referanser ==


== Eksterne lenker ==
(de) Ivan Tsikhan – Munzinger Sportsarchiv 
(en) Ivan Tsikhan – Olympics.com 
(en) Ivan Tsikhan – Olympic.org 
(en) Ivan Tsikhan – Olympedia 
(en) Ivan Tsikhan – Sports-Reference (OL-resultater – arkivert) 
(en) Ivan Tsikhan – World Athletics 
(en) Ivan Tsikhan – Track and Field Statistics
Elko County

Elko County er et fylke i den amerikanske delstaten Nevada. Det ligger i det nordøstre hjørnet av staten og det grenser mot Humboldt County i vest, Lander County i sørøst, Eureka County i sørvest og mot White Pine County i sør. Det har også grense mot delstatene Utah i øst og Idaho i nord.
Elko Countys totale areal er 17 203 km² hvorav 24 km² er vann. I 2010 hadde fylket 48 818 innbyggere og administrasjonssenteret ligger i byen Elko.


== Referanser ==


== Eksterne lenker ==
(en) Offisielt nettsted 
(en) Elko County, Nevada – kategori av bilder, video eller lyd på Commons
A Mighty Wind

A Mighty Wind er en fiktiv dokumentarfilm fra 2003 om de amerikanske folkrock-bandene The Folksmen, The (new) Main Street Singers og Mitch & Mickey, som alle er parodier på reelt eksisterende folkrock-band fra 1960-tallet. Den er redigert av Christopher Guest som også spiller i filmen.
Bakgrunnen for filmen er dødsfallet til Irving Steinbloom som var manager for en rekke folkrock-band på 1960-tallet. For å hedre faren sin bestemmer sønnen seg for å samle de fremste bandene i Steinblooms stall for en gjenforeningskonsert. Filmen handler om hvordan denne konserten blir virkeliggjort.
Selv om det er en komedie, med flere elementer man kjenner igjen fra Guests tidligere arbeider, så har den blitt utsatt for kritikk med henblikk på sjangeren. Særlig fremstillingen av Mitch Cohen, spilt av Eugene Levy, viser en type skjebne det kan være vanskelig å lage komedie av uten å overdrive, noe filmen ikke er ment å gjøre. Den har også blitt kritisert for å være for profesjonell til å være en fiktiv dokumentar – skuespillerne er dyktige musikere, og sangmaterialet kan lett forveksles med den musikken filmen er ment å parodiere.


== Eksterne lenker ==
(en) A Mighty Wind på Internet Movie Database 
(no) A Mighty Wind hos Filmfront 
(sv) A Mighty Wind i Svensk Filmdatabas 
(da) A Mighty Wind i Danmark Nationale Filminstitut 
(fr) A Mighty Wind på Allociné 
(nl) A Mighty Wind på MovieMeter 
(en) A Mighty Wind på AllMovie 
(en) A Mighty Wind på Turner Classic Movies 
(en) A Mighty Wind på Rotten Tomatoes 
(en) A Mighty Wind på Metacritic
Trondarnes Distriktsmuseum

Trondarnes Disriktsmuseum, nå en del av Sør-Troms Museum, var regionmuseum for kommunene Harstad, Bjarkøy, Kvæfjord og Skånland. Det ble etablert i 1989 og etablerte, medfinansierte og bygde i 1997 Trondenes Historiske Senter. Trondarnes Distriktsmuseum hadde ti ansatte og ble ledet av Ole J. Furset før konsolideringen.


== Utstilling «1000 år med kors og sverd» på Trondenes Historiske Senter ==
Med kors og sverd gjennom 1000 år, en utstilling med Trondenes kirke i fokus.
Hans Egede, Grønlands apostel
Jens Holmboe, fogden som tok initiativet til at folk sørfra flyttet til Bardu og Målselv
Jektefarten, et billedspill av Alvin Jensvoll
Harstad bys utvikling
2. verdenskrig med Adolfkanonen


== Eksterne lenker ==
Hjemmesiden til Trondarnes Distriktsmuseum - NÅ Sør-Troms Museum
Trondenes Historiske Senter
Humboldt (elv)

Humboldt er en elv i den amerikanske delstaten Nevada. Elven, som er oppkalt etter Alexander von Humboldt, har sin kilde i Elko County som ligger i den nordøstre delen av staten og den munner ut i Humboldt Sink på grensen mellom Churchill County og Pershing County. Den er ca. 480 km lang, og langsmed elven går det en jernbanelinje. Den største sideelva er Reese, oppkalt etter oppdageren John Reese.


== Eksterne lenker ==
(en) Humboldt River – kategori av bilder, video eller lyd på Commons
Stenka Rasin

Stepan (Stenka) Timofejevitsj Razin (russisk: Степан (Стенька) Тимофеевич Разин; i Norge mest kjent som  Stenka Rasin; født 1630, død 6. junijul./ 16. juni 1671greg. i Moskva) var en kosakkleder som ledet et opprør mot adelen og tsaren i det sørlige Russland.


== Kosakkenes opprør 1670-71 ==
Russlands lange krig mot Sverige og Polen på 1500- og 1600-tallet førte til tunge skattebyrder og tvangsrekrutteringer til den russiske hær. Derfor flyktet mange bønder sørover for å slutte seg til kosakkene.
Det var lett å rekruttere bønder som helt var uten rettigheter under livegenskapet med løfter om likestilling. I Astrakhan utropte man en kosakkrepublikk etter blodige strider. Opprørene fortsatte i over et år og den russiske hær ble nødt til å beseire kosakkene åtte ganger på slagmarken før urolighetene opphørte. Til slutt bidro kosakkenes interne stridigheter til deres nederlag. Stenka Razin og hans bror Frol ble tatt til fange i 1671. De ble grusomt torturert og ble til slutt hakket i biter på Den røde plass i Moskva.


== Sang ==
Stenka Razin er helten i en populær russisk folkesang (tekstforfatteren er Dmitrij Sadovnikov (Дмитрий Николаевич Садовников), men melodien er tradisjonell), bedre kjent i Russland som «Volga, Volga mat' rodnaya» («Volga, Volga, fødelandets mor»). Sangen ble dramatisert i 1908 i den aller første russiske langfilmen, Ponisovaja Volnitsa, regissert av Vasilij Gonsjarov. Melodien har også blitt brukt til drikkeviser, bl.a. den studentikose «Upp på väggen går en gädda», fra Åbo Akademi.
Tom Springfield skrev en engelsk tekst til den og ga den tittelen «The Carnival is Over». Den ble en slager for den australske gruppen The Seekers i 1965, som avsluttet konsertene sine med den. 
C.C. Bøyesen har skrevet en norsk tekst. På norsk bærer den tittelen «Hjemløs». Sangen ble spilt inn av Jan Høiland med Carsten Kloumans orkester 4. desember 1961. Arr.: C. Klouman. Den ble utgitt på singlen Columbia 45GN 1698. 
Visa er også innspilt på norsk på albumet Frem fra Glemselen kap. 8 med Helge Borglund.


== Referanser ==


== Eksterne lenker ==
Videosnutt Stenka Rasin sunget av Sovjetarmeens kor
Philippus Brietius

Philippus Brietius (på fransk: Philippe Briet; født 1601 i Abbeville i Frankrike, død 1668) var en historiker og kartograf. Han var medlem av den katolske presteordenen jesuittene.


== Verker ==
Acute dicta omnium veterum Latinorum poetarum opus editum ad usum serenissimi Ducis Guisii . . . de omnibus iisdem poeticis syntagma. Paris, F. Muguet, 1664
Theatre Geographique de l'Europe... Paris, Pierre Mariette.
Parallela Geogr. Veterus et Novae 1648, Atlas 1653.


== Referanser ==


== Eksterne lenker ==
La partie Occidentale de la Grande Aquitaine
Imperium Romanum. Auth. Phil. Briet e Societ Iesu Arkivert 4. mars 2016 hos Wayback Machine. (1650)
Dr. Seuss

Theodor Seuss Geisel (uttales IPA: /ˈsuːs ˈɡaɪzəl/;  født 2. mars 1904, død 24. september 1991), best kjent under kunstnernavnet Dr. Seuss, var en amerikansk forfatter og illustratør. Han ble særlig kjent i USA for en lang rekke populære barnebøker med morsomme rim og tegninger, blant annet The Cat in the Hat og How the Grinch Stole Christmas! (begge 1957). I studietiden skrev han under pseudonymet Dr. Theophrastus Seuss. Han arbeidet også som avistegner og skrev under signaturene Theo. LeSieg og Rosetta Stone. 
Navnet Seuss skal på tysk uttales omtrent «såjs», men blir på amerikansk uttalt «suus».


== Katten med hatten ==

Den høyt elskede bildebokskaperen Dr. Seuss anses av mange for å ha hatt sin beste periode på 1950-tallet, der særlig bestselgeren The Cat in the Hat (1957) er blitt et varemerke for hans forfatterskap, utgitt på norsk i 2005 som Katten med hatten. 
Boka er skrevet på rim og skildrer to barn som får besøk av en gal katt som snur huset på hodet. Barna opplever en utrolig klovnedag, og likevel er alt ryddet på plass når mor kommer hjem. Både språket og tegningene i boka har et gammeldags preg, men representerte i 1957 en genial enkelhet. Med et ordforråd på 220 ord formulert i elegante rim var boka svært godt egnet som lettlest begynnerbok i engelsk. 
Katten med hatten ble filmatisert i 2003 med Mike Myers i katterollen. Filmen, som på norsk fikk tittelen Katten – tull ikke med hatten, ble kritisert for å være for moraliserende, i motsetning til boka som bare er tøysete og befriende leken. Dr. Seuss fått en stjerne på Hollywood Walk of Fame.


== Bibliografi ==


== Referanser ==


== Eksterne lenker ==
(en) Offisielt nettsted 
(en) Dr. Seuss – kategori av bilder, video eller lyd på Commons 
(en) Dr. Seuss på Internet Movie Database 
(en) Dr. Seuss hos The Movie Database 
(en) Dr. Seuss hos Internet Broadway Database 
(en) Dr. Seuss hos Internet Broadway Database 
(en) Dr. Seuss på Discogs 
(en) Dr. Seuss på MusicBrainz 
(en) Dr. Seuss på Songkick 
(en) Dr. Seuss hos American National Biography 
(en) The Dr. Seuss Web Page
(en) Avistegninger av Dr. Seuss
(en) Reklametegninger av Dr. Seuss
(en) [https://web.archive.org/web/20060716105518/http://www.kidsreads.com/features/010221-seuss/seuss-timeline.asp Tidslinje for Dr. Seuss
(no) Barnebokkritikks anmeldelse av Katten med hatten
(no) Adresseavisens anmeldelse av Katten med hatten
(no) VGs omtale av filmen Katten - tull ikke med hatten
Joe Rosenthal

Joe Rosenthal (født 9. oktober 1911, død 20. august 2006) var en amerikansk fotograf som mottok Pulitzer-prisen det legendariske bildet av seks amerikanske marineinfanterister som reiser et amerikansk flagg på Suribachi-fjellet på stillehavsøya Iwo Jima i februar 1945. Rosenthal ble født i Washington, DC, og hans interesse for foto ble hans hobby under Den store depresjonen mens han søkte etter arbeid. Han fikk jobb som fotograf for San Francisco News i 1932. Under andre verdenskrig ønsket han å bli fotograf i Hæren, men ble avvist fordi han hadde for dårlig syn. I stedet ble han ansatt i Associated Press (AP) og fulgte Marinen i slagene i Stillehavet under krigen.
Bildet han tok av de seks amerikanske marineinfanteristene som heiste flagget på Iwo Jima, har blitt et av de mest kjente bildene fra krigen. Etter krigen forlot han AP og begynte som fotograf i San Francisco Chronicle, der han arbeidet i 35 år frem til han gikk av med pensjon.


== Referanser ==
Washoe County

Washoe County er et fylke i den amerikanske delstaten Nevada. Det ligger i det nordvestlige hjørnet av staten og det grenser mot Humboldt County, Pershing County og Churchill County i øst, Lyon County i sørøst og mot Storey County og Carson City i sør. Det har også grense mot delstatene California i vest og Oregon i nord.
Washoe Countys totale areal er 16 968 km² hvorav 541 km² er vann. I 2004 hadde fylket 421 407 innbyggere og administrasjonssenteret ligger i byen Reno. Fylket, som ble etablert i 1861 og var en av de opprinnelige ni fylkene i Nevada, har fått sitt navn etter Washoe-stammen som var de første innbyggerne.


== Referanser ==


== Eksterne lenker ==
(en) Offisielt nettsted 
(en) Washoe County, Nevada – kategori av bilder, video eller lyd på Commons
Reno

Reno er navnet på fire byer i USA:

Reno (Nevada)
Reno (Pennsylvania)
Reno (Lamar County) i Texas
Reno (Parker County) i TexasReno kan også vise til:

Reno – en elv i Italia
Storey County

Storey County er et fylke i den amerikanske delstaten Nevada. Det ligger i de vestlige delene av staten og det grenser mot Washoe County i nord og vest og mot Lyon County i sør og øst.
Storey Countys totale areal er 683 km² hvorav 1 km² er vann. I 2010 hadde fylket 4 010 innbyggere og administrasjonssenteret ligger i byen Virginia City. Fylket, som ble etablert i 1861, har fått sitt navn etter kaptein Edward Fariss Storey.


== Referanser ==


== Eksterne lenker ==
(en) Offisielt nettsted 
(en) Storey County, Nevada – kategori av bilder, video eller lyd på Commons
Sugar

Sugar kan vise til:

Sugar (band)
Sugar (programvare)
«Sugar» – sang fra 2021 med Natalia Gordienko
Churchill County

Churchill County er et fylke i den amerikanske delstaten Nevada. Det ligger i de østlige delene av staten og det grenser mot Lyon County i vest, Washoe County i nordvest, Pershing County i nord, Lander County i øst, Nye County i sørøst og mot Mineral County i sør.
Churchill Countys totale areal er 13 010 km² hvorav 244 km² er vann. I 2010 hadde fylket 24 877 innbyggere og administrasjonssenteret ligger i byen Fallon. Fylket, som ble etablert i 1861, har fått sitt navn etter Fort Churchill som i sin tur var oppkalt etter general Sylvester Churchill.


== Byer ==
Dixie Valley
Fallon
Fallon Station
Nevada City
White Cloud City (spøkelsesby)


== Referanser ==


== Eksterne lenker ==
(en) Offisielt nettsted 
(en) Churchill County, Nevada – kategori av bilder, video eller lyd på Commons
Pershing County

Pershing County er et fylke i den amerikanske delstaten Nevada. Det ligger i de nordvestlige delene av staten og det grenser mot Washoe County i vest, Humboldt County i nord, Lander County i øst og mot Churchill County i sør.
Pershing Countys totale areal er 15 715 km² hvorav 80 km² er vann. I 2010 hadde fylket 6 753 innbyggere og administrasjonssenteret ligger i byen Lovelock. Fylket, som ble etablert i 1919, har fått sitt navn etter general John J. Pershing.


== Referanser ==


== Eksterne lenker ==
(en) Offisielt nettsted 
(en) Pershing County, Nevada – kategori av bilder, video eller lyd på Commons
Lander County

Lander County er et fylke i den amerikanske delstaten Nevada. Det ligger i de sentrale delene av staten og det grenser mot Elko County i nord, Eureka County i øst, Nye County i sør, Churchill County og Pershing County i vest og mot Humboldt County i nordvest.
Lander Countys totale areal er 14 295 km² hvorav 67 km² er vann. I 2000 hadde fylket 5 775 innbyggere og administrasjonssenteret ligger i byen Battle Mountain. Fylket, som ble etablert i 1861 som et av de ni opprinnelige fylkene i Nevada, har fått sitt navn etter general Frederick W. Lander.


== Referanser ==


== Eksterne lenker ==
(en) Offisielt nettsted 
(en) Lander County, Nevada – kategori av bilder, video eller lyd på Commons
Ricardo Viñes

Ricardo Viñes (født 5. februar 1875 i Lleida i Spania, død 29. april 1943 i Barcelona) var en spansk pianist. Han ble berømt for sine urfremføringer av en rekke verk av Maurice Ravel og Claude Debussy. Han var også pianolæreren til komponisten Francis Poulenc.
Viñes ble født i Lleida i Catalonia. Han fikk pianoundervisning hos Charles de Bériot ved Paris Conservatoire, og studerte komposisjon og harmoni hos Benjamin Godard og Albert Lavignac. 


== Verker ==
David Korevaar, «The Ricardo Vines Piano Music Collection at the University of Colorado at Boulder», i: Notes: Quarterly Journal of the Music Library Association, årg. 61, Nr. 2. desember 2004
Ricard Viñes: Escrits musicals, utg. av Màrius Bernadó i Tarragona, Lleida: Universitat de Lleida, 1999
Ricardo Viñes: Tres aristócratas del sonido: Semblanzas de Claude Debussy, Erik Satie y Maurice Ravel, Buenos Aires: Suplemento Literario del Diario „La Nación“, 1934 (opptrykk: Lérida: Ignacio M. Sanuy, 1949)


== Referanser ==


== Litreratur ==
Montserrat Bergadà, Màrius Bernadó und Nina Gubisch-Viñes: Ricard Viñes i Roda (1875–1943). Testimoni d’un temps, Lleida: Ajuntament, 1994
Maria Canals: Una vida dins la música: històries en rosa i negre, Barcelona: Selecta, 1970


== Eksterne lenker ==
(en) Ricardo Viñes – kategori av bilder, video eller lyd på Commons 
(en) Ricardo Viñes på Discogs 
(en) Ricardo Viñes på MusicBrainz
Eureka County

Eureka County er et fylke i den amerikanske delstaten Nevada. Det ligger i de sentrale delene av staten og det grenser mot Elko County i nord og nordøst, White Pine County i øst, Nye County i sør og mot Lander County i vest.
Eureka Countys totale areal er 10 826 km² hvorav 11 km² er vann. I 2010 hadde fylket 1 987 innbyggere og administrasjonssenteret ligger i byen Eureka.


== Byer ==
Eureka – (650 innbyggere)
Emigrant Pass
Crescent Valley (325 innbyggere)
Beowawe (ghost town) – (14 innbyggere)


== Referanser ==


== Eksterne lenker ==
(en) Offisielt nettsted 
(en) Eureka County, Nevada – kategori av bilder, video eller lyd på Commons 
Eureka Branch Library
White Cloud City

White Cloud City er en spøkelsesby  i Churchill County i Nevada, USA. Byen hadde et folketall på 40 personer. Byen er nå forlatt og ingen bor der lenger.
White Pine County

White Pine County er et fylke i den amerikanske delstaten Nevada. Det ligger i de østlige delene av staten og det grenser mot Elko County i nord,  Eureka County i vest, Nye County i sørvest, Lincoln County i sør og mot delstaten Utah i øst.
White Pine Countys totale areal er 23 042 km² hvorav 53 km² er vann. I 2010 hadde fylket 10 030 innbyggere og administrasjonssenteret ligger i byen Ely.


== Referanser ==


== Eksterne lenker ==
(en) Offisielt nettsted 
(en) White Pine County, Nevada – kategori av bilder, video eller lyd på Commons 
"White Pine" fra The American Cyclopædia. 1879.
"Scientists Voice Their Overwhelming Support for Wilderness Designations in White Pine County, Nevada" Arkivert 19. juli 2008 hos Wayback Machine. av the Wilderness Society
Esmeralda County

Esmeralda County er et fylke i den amerikanske delstaten Nevada. Det ligger i de sørvestlige delene av staten og det grenser mot  Mineral County i nordvest, Nye County i øst og mot delstaten California i sør og vest.
Esmeralda Countys totale areal er 9 295 km² hvorav 1 km² er vann. I 2010 hadde fylket 783 innbyggere og administrasjonssenteret ligger i byen Goldfield.


== Referanser ==


== Eksterne lenker ==
(en) Offisielt nettsted 
(en) Esmeralda County, Nevada – kategori av bilder, video eller lyd på Commons 
Esmeralda County School District
Eivin One Pedersen

Eivin One Pedersen (født 8. september 1956, død 22. februar 2012) var en norsk musiker (trekkspill og piano) fra Stavanger.
Han spilte i trioen Detail med Frode Gjerstad saksofon og John Stevens trommer (1981), og utga flere plater på frijazz-selskapet Circulasione Totale. Her utkom også hans egen debutplate med Solo mio! (1981). I 1984 utga han platen Keep Nose in Front (Hot Club Records) med sin daværende gruppe, Aha!. Gruppenavnet skapte forvirring da den kjente pop-trioen like etter debuterte med det samme navnet. Senere spilte han i Extended Noise og bandet Calling Signals med Paal Nilssen-Love på trommer, Frode Gjerstad på saksofon og Nick Stephens på bass.
Pedersen var med på Terje Isungsets bidrag på Vossajazz 2003. Han ga ut duoplate med Katja Medbøe, Ett bein på jorda, ett i himmelen. Helt korrekt. (Kirkelig Kulturverksted 1992) med dikt av Rolf Jacobsen, samt opptråde med Erik Balke (1996). Han medvirket også på Randi Tytingvågs debutplate Heaveny attack (2004) samt Elin Furubotns Villhund (2006).
Han stt også i ekspertjury for Melodi Grand Prix 1979, ledet Foreningen norske jazzmusikere en tid og komponert bestillingsverket Ein med alt til MaiJazz i 1996.


== Diskografi ==
AlbumSolo mio! (1981)
One + 2 (1982), med Carl Morten Iversen & David Averre
X-Mas Cards (1982), med Frode Gjerstad & John Stevens
Ett bein på jorda, ett i himmelen. Helt korrekt. (1992), med Katja Medbøe
The Walk (2006), med Frode Gjerstad & Kevin Norton


=== AHA!! (senere JAMAHA!! & Extended Noise) ===
Keep Nose in Front (1984)
Extended Nose (1986)
Slow but Sudden – Langsam, aber Plötzlich (1990)


=== Circulasione Totale Orchestra ===
Accent (1988)


=== Calling Signals ===
Calling Signals (1998)
Dreams in Dreams (2002)
Live in the UK (2005)
From Cafe Oto (2009)
From Cafe Sting (2011)
A Winter's Tour (2011)


=== Detail ===
Details en masse (1982)
1, 2, 3, 4 (1983)
First Detail (2015)
Detail at Club 7 (2017)


=== Ida Lupino ===
No Place for Bass (1979)


=== Die Bahn ===
Musca (199?)


=== Deltar på ===
Svein Tang Wa: Tang Wa's revy (1986)
André Danielsen: Kvinner & kanari (1989)
Sidsel Endresen: So I Write (1990)
Modesty Blaise: Little White What? (1993)
Ciwan Haco: Dûrî (1994)
Steinar Albrigtsen: Life Is Good (1996)
Terje Nordby: Come Back, Liza (1997)
Patriotcompagniet: Melodier fra Fredrikstad (2001)
Sidsel Endresen & Bugge Wesseltoft: Out Here, In There (2002)
North Sea Jazz Festival: Your Guide to the North Sea Jazz Festival 2002 (2002)
Norsk jazzforum: Jazz From Norway 2002 – JazzCD.no 1th Set (2002)
Morten Abel: Being Everything, Knowing Nothing (2003)
Randi Tytingvåg: Heavenly Attack (2004)
SVGJAZZ: Jazz i Stavanger – Fra bohemian til arkivet (2006)
Elin Furubotn: Va det någe? (2006)
Elin Furubotn: Villhund (2006)
Lasse Myrvold-hyllest: Dans til musikken (2006)
Espen Hana: E det någen snille barn her? (2008)
Athana: L.E.D. Light Galaxies – Ambient:Exhibitions Vol. 2 (2009)
Paal Nilsen-Love & Frode Gjerstad: Nearby Faraway (2017)


== Referanser ==


== Eksterne lenker ==
Biografi fra Jazzbasen.
Diskografi fra Jazzbasen.
Militärischer Abschirmdienst

Militärischer Abschirmdienst (MAD), egentlig Amt für den militärischen Abschirmdienst, er Tysklands militære etterretningstjeneste og en av Tysklands tre føderale etterretningstjenester. De andre er Bundesnachrichtendienst og Bundesamt für Verfassungsschutz. MAD er underlagt Forsvarsministeriet og har vel 1 300 militært og sivilt ansatte. Organisasjonen har hovedkvarter i Köln.


== Eksterne lenker ==
Militärischer Abschirmdienst
South African Airways

South African Airways (SAA) er det nasjonale flyselskapet og Sør-Afrikas største flyselskap. Det driver innenrikstrafikk i Sør-Afrika samt utenrikstrafikk til blant annet destinasjoner i Europa og Nord-Amerika. Hovedkontoret ligger i Johannesburg. Flyselskapet ledes av admistrerende direktør Monwabisi Kalawe.


== Historie ==
South African Airways ble grunnlagt gjennom et statlig kjøp av et mindre flyselskap, Union Airways i 1934. De første byene selskapet trafikkerte var blant annet Durban og Johannesburg. I 1945 åpnet den første ruten til Storbritannia.
Selskapet ble medlem i Star Alliance i 2006.


== Flåte ==


=== Dagens flyflåte ===
South African Airways' flyflåte består i oktober 2020 av 12 fly:
3 × Airbus A319
1 × Airbus A330
4 × Airbus A340-300
4 × Airbus A340-600


=== Tidligere fly ===
Oversikten omfatter fly operert av South African Airways.
Airbus A300
Airbus A320
Airbus A340-200
Avro York
Boeing 707
Boeing 727-100
Boeing 737-200, -300, -800
Boeing 747-200, -300, -400
Boeing 747SP
Boeing 767
de Havilland DH 104 Dove
Douglas DC-3
Douglas DC-4
Douglas DC-7
Hawker Siddeley HS 748
Junkers Ju 52
Lockheed Lodestar
Lockheed L-749 Constellation
Lockheed Starliner
Vickers Viking
Vickers Viscount


== Referanser ==


== Eksterne lenker ==
Offisielt nettsted 
(en) South African Airways – kategori av bilder, video eller lyd på Commons 
(en) South African Airways – galleri av bilder, video eller lyd på Commons